“กสทช-ค่ายมือถือ” เตรียมแถลงพรุ่งนี้ หลังถกมาตรการลดภาระประชาชน
"กสทช-ค่ายมือถือ" เตรียมแถลงพรุ่งนี้ หลังถกมาตรการลดภาระประชาชน
"กสทช-ค่ายมือถือ" เตรียมแถลงพรุ่งนี้ หลังถกมาตรการลดภาระประชาชน
16 เม.ย. 2563

นายฐากร ตัณฑสิทธิ์ เลขาธิการ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยหลังวันนี้ได้หารือกับผู้ให้บริการโทรศัพท์เคลื่อนที่ 5 รายว่า วันนี้ได้ข้อตกลงร่วมกันแล้ว แต่ผู้ประกอบการต้องการนำข้อสรุปในที่ประชุมเสนอต่อผู้บริหารเพื่อให้ความเห็นชอบทำให้ยังไม่สามารถเปิดเผยรายละเอียดในวันนี้ได้เพราะหากมีการเปลี่ยนแปลง ข้อมูลจะไม่ตรงกัน ดังนั้นในวันพรุ่งนี้จะมีแถลงข่าวร่วมกับผู้ประกอบการ เกี่ยวกับมาตรการช่วยเหลือประชาชนด้านโทรคมนาคม
“วันนี้ได้มีข้อตกลงร่วมกัน ซึ่งเป็นมาตรการที่เป็นประโยชน์ช่วยเหลือประชาชน แต่ทางค่ายมือถือขอนำข้อสรุปไปให้ผู้บริการให้ความเห็นชอบ แล้วจะมีการแถลงข่าวกับผู้ประกอบการ 5 ราย” นายฐากรกล่าว
อนึ่ง วานนี้ กสทช.ได้หารือกับผู้ให้บริการโทรศัพท์เคลื่อนที่รอบแรก และได้มีข้อเสนอ ที่จะให้ความช่วยเหลือทั้งลูกค้าระบบรายเดือน และระบบเติมเงิน อาทิ การปรับลดอัตราค่าบริการ การผ่อนชำระค่าบริการ เป็นต้น ในช่วงสถานการณ์การแพร่ระบาดไวรัสโควิด-19